དེ་རིང་ནི་གཟའ་པ་སངས་རེད།ཁོ་བོ་ནམ་རྒྱུན་ལྟར་ཟ་ཁང་དུ་ཟ་བཏུང་པར་སོང་།དགོན་པའི་ལམ་ཆེན་གྱི་གསུམ་མདོ་ན་ཚགས་པར་གསོལ།ཚགས་པར་གསོལ།ཧ་ཅང་ཆ་རྒྱུས་ཡོད་པའི་སྐད་ངག་དེས་དེ་རིང་རེས་གཟའ་པ་སངས་ཡིན་པར་སྒྲོག་པའི་བརྡ་ཞིག་རེད་ལ།བང་ཆེན་གསར་འགོད་པ་ཐུབ་བསྟན་བཀྲིས་སླེབས་ཡོད་པའི་མཚན་མ་ཡང་རེད།ཁོས་རྒྱུན་ལྡན་གྱི་གོན་པ་བབ་ཆགས་པོ་དེ་གྱོན་ནས་ལག་ཏུ་ཚགས་པར་ལྟེབ་ཆག་པ་ཞིག་འཁྱེར་ནས་བཙོང་བཞིན་འདུགགྲྭ་བ་ཚོས་འཚང་ཤིག་ཤིག་གིས་ཚགས་པར་ཉོ་བཞིན་འདུག་པས་དེ་མ་ཐག་འགྲིམ་རྒྱུག་ཆེ་བའི་ཚགས་པ་དེ་དང་དང་འགྲེམས་སྤེལ་པའམ་གསར་འགོད་པ་གཉིས་ཀའི་སྣང་བརྙན་མང་པོ་ཞིག་མིག་སྔར་འཆར་བྱུང་།